อียูเล็งคว่ำบาตรน้ำมันรัสเซีย!น้ำมันพุ่งกว่า7$/ดาวโจนส์ปิดลบ
หุ้นดาวโจนส์ปิดลบ 201.94 จุด หลังเฟดส่งสัญญาณเร่งขึ้นดอกเบี้ยสกัดเงินเฟ้อ ด้านราคาน้ำมันพุ่ง 7.42 ดอลลาร์ รับข่าวอียู เล็งคว่ำบาตรน้ำมันรัสเซีย ขณะที่ทองคำบวก 20 เซนต์
22 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,552.99 จุด ลดลง 201.94 จุด หรือ -0.58%, ดัชนี เอสแอนด์พี 500 ปิดที่ 4,461.18 จุด ลดลง 1.94 จุด หรือ -0.04% และดัชนี แนสแดค ปิดที่ 13,838.46 จุด ลดลง 55.38 จุด หรือ -0.40%ดัชนีดาวโจนส์ตลาดหุ้นนิวยอร์กปิดลบในวันที่21 มี.ค. หลังจากนายเจอโรม พาวเวล ประธานธนาคารกลางสหรัฐ (เฟด) กล่าวว่า อัตราเงินเฟ้อของสหรัฐอยู่ในระดับที่สูงเกินไป และเฟดอาจจะปรับขึ้นอัตราดอกเบี้ยมากกว่า 0.25% เพื่อสกัดเงินเฟ้อสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 7.42 ดอลลาร์ ปิดที่ 112.12 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 7.69 ดอลลาร์ ปิดที่ 115.62 ดอลลาร์ต่อบาร์เรล หลังมีรายงานข่าวว่า ประเทศสมาชิกสหภาพยุโรป (EU) กำลังพิจารณาคว่ำบาตรน้ำมันรัสเซียตามรอยสหรัฐ ขณะเดียวกันนักลงทุนจับตารายงานสต็อกน้ำมันดิบของสหรัฐซึ่งมีกำหนดเปิดเผยในวันพรุ่งนี้ราคาทองคำโคเม็กซ์งวดส่งมอบเดือนเมษายน เพิ่มขึ้น 20 เซนต์ ปิดที่ 1,929.50 ดอลลาร์ต่อออนซ์